Els paràmetres a utilitzar han de respondre a la finalitat a la qual es destina el fitxer de l'imatge. En general, hi ha tres casos:
Per a visualitzar en un monitor. Resolució: 72 dpi, Dimensions: resolució de pantalla (la més habitual 1024x768 píxels), Format de fitxer: JPEG. Per a imprimir còpies sobre paper. Resolució: 300 dpi, Dimensions 10x15, 20x30 cm en la majoria dels casos. Format de fitxer: Algunes empreses exigeixen els arxius en JPEG i amb un màxim de MB. Per arxiu. Els paràmetres han de ser un compromís entre la qualitat dels originals i el seu destí, tenint en consideració que moltes fotografies es retornen als seus propietaris un cop escanejades. La majoria de fotografies antigues són molt petites i deficients, excepte les dels fotògrafs professionals. El seu destí serà com a màxim reproduccions de 20x30 cm, en la majoria de casos. Els paràmetres es fixen pensant en aquest destí i sempre és possible retallar-les, reduir-les de dimensions i/o la resolució sense pèrdua de qualitat. Com a recomanació general, el format és un format sense pèrdues, per exemple TIFF. En cap cas es recomena JPEG per aquest tipus d'ús.
Digitalització d'originals plans, opacs i reflectants
Resolució: 300 dpi. Profunditat de color: A 8 bits/canal (fotografies en color a 24 bits, en blanc i negre a 8 bits). Mode de color: RGB/escala de grisos. Dimensions de sortida: Si el costat més gran de l'original no arriba als 30 cm, en el moment de l'escanejat s'escalarà òpticament fins a 30 cm. Format d'arxiu: Les imatges escanejades es guardaran en format TIFF sense cap compressió, però es respectarà el format d'origen distint del TIFF per altres imatges rebudes en format digital, tot evitant els canvis de format i la recompressió. La descompressió i recompressió d'arxius sempre afegeix una pèrdua d'informació i per tant de qualitat. Els originals fotogràfics es desaran en fundes de seguretat de polipropilè (mai de PVC) o de paper neutre. Magatzem dels arxius digitals: Discos durs, òptics o memòries flash, com a mínim per duplicat i desats en més d'un lloc, per evitar la pèrdua en cas d'avaria o de sinistre.
Digitalització de pel·lícules negatives i positives
Resolució: Les pel·lícules s'escanejaran a la resolució de 300 dpi. Profunditat de color: A 8 bits/canal (fotografies en color a 24 bits, en blanc i negre a 8 bits). Mode de color: RGB/escala de grisos. Dimensions de sortida: 20x30 cm La majoria d'escàners no estan pensats per a escanejar negatius en blanc i negre, inclosos els específics per a escanejar negatius i diapositives. El millor resultat s'obté amb escàners plans d'alta gama. Format d'arxiu: Les imatges escanejades es guardaran en format TIFF sense cap compressió, però es respectarà el format d'origen distint del TIFF per altres imatges rebudes en format digital, tot evitant els canvis de format i la recompressió. Les pel·lícules sobre suport químic es desaran en fundes de seguretat de polipropilè (mai de PVC) o de paper neutre. Magatzem dels arxius digitals: Discos durs, òptics o memòries flash, com a mínim per duplicat i desats en més d'un lloc, per evitar la pèrdua en cas d'avaria o de sinistre.
El món digital és molt fràgil: el deteriorament d'una part d'un arxiu comporta la pèrdua total d'aquest.